ΑΠΟΦΑΣΕΙΣ
Αριθμ. Δ1α/ΓΠ.οικ. 38746/19.6.2020
Εκ νέου επιβολή του μέτρου της εν μέρει προσωρινής αναστολής των δικών ενώπιον των ποινι-
κών δικαστηρίων της Περιφερειακής Ενότητας
Ξάνθης για το χρονικό διάστημα από 22.6.2020
έως και 15.7.2020.
ΟΙ ΥΠΟΥΡΓΟΙ
EΘΝΙΚΗΣ ΑΜΥΝΑΣ - ΥΓΕΙΑΣ - ΔΙΚΑΙΟΣΥΝΗΣ
Έχοντας υπόψη:
1. Το άρθρο 11 της από 11.3.2020 Πράξης Νομοθετικού Περιεχομένου «Κατεπείγοντα μέτρα αντιμετώπισης
των αρνητικών συνεπειών της εμφάνισης του κορωνοϊού
COVID-19 και της ανάγκης περιορισμού της διάδοσής
του» (Α΄ 55), όπως κυρώθηκε με το άρθρο 2 του ν. 4682/
2020 (Α’ 76).
2. Τον ν. 2292/1995 «Οργάνωση και λειτουργία Υπουργείου Εθνικής Άμυνας, διοίκηση και έλεγχος των Ενόπλων
Δυνάμεων και άλλες διατάξεις» (Α΄ 35).
3. Το π.δ. 121/2017 «Οργανισμός του Υπουργείου Υγείας» (Α΄ 148).
4. Το π.δ. 96/2017 «Οργανισμός του Υπουργείου Δικαιοσύνης, Διαφάνειας και Ανθρωπίνων Δικαιωμάτων»
(Α΄ 136).
5. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 121).
6. Την υπ’ αρ. Δ1α/ΓΠ.οικ.33202/28.5.2020 κοινή απόφαση των Υπουργών Ανάπτυξης και Επενδύσεων, Προ-
στασίας του Πολίτη, Εθνικής Άμυνας, Εργασίας και Κοινωνικών Υποθέσεων, Υγείας, Δικαιοσύνης και Εσωτερικών
«Κανόνες τήρησης αποστάσεων στα δικαστήρια και τις
εισαγγελίες της χώρας και επιβολή του μέτρου της εν
μέρει προσωρινής αναστολής των δικών ενώπιον των
ποινικών δικαστηρίων από 01.6.2020 έως και 21.6.2020,
για προληπτικούς λόγους δημόσιας υγείας, προς περιορισμό της διασποράς του κορωνοϊού COVID - 19» (Β΄ 2033).
7. Το υπ’ αρ. 429/18.06.2020 έγγραφο του Πρωτοδικείου Ξάνθης με θέμα «Κρούσματα Covid-19 στον
Ν. Ξάνθης».
8. Την εξακολούθηση της συνδρομής επιτακτικών λόγων δημοσίου συμφέροντος προστασίας της δημόσιας
υγείας που καθιστά αναγκαία την επιβολή του μέτρου
της εν μέρει προσωρινής αναστολής λειτουργίας των
δικών ενώπιον των ποινικών δικαστηρίων της Περιφερειακής Ενότητας Ξάνθης έως και τις 15.07.2020, προς
περιορισμό της διάδοσης του κορωνοϊού COVID-19.
9. Την από 19.6.2020 εισήγηση της Εθνικής Επιτροπής Προστασίας Δημόσιας Υγείας έναντι του κορωνοϊού
COVID-19.
10. Την υπ’ αρ. Β1α/οικ. 38741/19.6.2020 βεβαίωση
της Διεύθυνσης Προϋπολογισμού και Δημοσιονομικών
Αναφορών του Υπουργείου Υγείας, σύμφωνα με την
οποία η έκδοση της παρούσας απόφασης δεν προκαλεί δαπάνη σε βάρος του κρατικού προϋπολογισμού,
αποφασίζουμε:
Άρθρο Πρώτο
1. Την εκ νέου επιβολή του μέτρου της εν μέρει προσωρινής αναστολής των δικών ενώπιον των ποινικών
δικαστηρίων της Περιφερειακής Ενότητας Ξάνθης για
προληπτικούς λόγους δημόσιας υγείας, για το χρονικό
διάστημα από τη Δευτέρα, 22 Ιουνίου 2020 έως και την
Τετάρτη, 15 Ιουλίου 2020, κατά τα αναφερόμενα στην
από 19.6.2020 εισήγηση της Εθνικής Επιτροπής Προστασίας Δημόσιας Υγείας έναντι του κορωνοϊού COVID-19.
2. Εξαιρούνται από την αναστολή της παρ. 1:
α) Η εκδίκαση αυτόφωρων πλημμελημάτων, εφόσον
αφορά κατηγορούμενο που κρατείται δυνάμει των διατάξεων περί αυτόφωρης διαδικασίας.
β) Η κλήρωση των ενόρκων και η έναρξη της συνόδου
του Μικτού Ορκωτού Δικαστηρίου, εφόσον κατά τη σύνοδο είναι προσδιορισμένες προς εκδίκαση υποθέσεις
που εμπίπτουν στις κατωτέρω περιπτώσεις γ' και ε'.
γ) Η εκδίκαση κακουργημάτων για τους προσωρινά
κρατούμενους κατηγορουμένους, των οποίων συμπληρώνεται κατά περίπτωση, το ανώτατο όριο προσωρινής
κράτησης.
δ) Η εκδίκαση των αιτήσεων αναστολής εκτέλεσης
κατά τα άρθρα 471 και 497 ΚΠΔ, ακύρωσης της διαδικασίας κατά τα άρθρα 341 και 435 ΚΠΔ, ακύρωσης της
απόφασης κατά τα άρθρα 430 και 431 ΚΠΔ, αναβολής ή
διακοπής εκτέλεσης της ποινής κατά τα άρθρα 555 και
557 ΚΠΔ, καθώς και των αιτήσεων που αφορούν στον
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
20 Ιουνίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 2456
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2456/20.06.2020
καθορισμό συνολικής ποινής κατά το άρθρο 551 ΚΠΔ,
στην απότιση της χρηματικής ποινής σε δόσεις εντός
προθεσμίας κατά τα άρθρα 80 του ισχύοντος ΠΚ και 82
του προϊσχύσαντος ΠΚ (π.δ. 283/1985, Α΄ 106) και στην
μετατροπή της χρηματικής ποινής ή του προστίμου σε
παροχή κοινωφελούς εργασίας κατά την παρ. 5 του άρθρου 82 του προϊσχύσαντος Π.Κ.
ε) Οι ποινικές δίκες που αφορούν κακουργήματα, ο
χρόνος παραγραφής των οποίων συμπληρώνεται εντός
του χρονικού διαστήματος από την έναρξη της αναστολής μέχρι και τις 31.1.2021. Το δικαστήριο αποφασίζει,
κατά περίπτωση, για την εκδίκαση ή τη διακοπή αυτών.
στ) Η δημοσίευση αποφάσεων.
3. Για τις ποινικές δίκες που άρχισαν πριν την ημερομηνία έναρξης της αναστολής και έχουν διακοπεί για
δικάσιμο εντός του χρονικού διαστήματος της αναστολής, το δικαστήριο, κατά την ορισθείσα δικάσιμο, απο-
φασίζει κατά περίπτωση για την εκδίκαση ή την εκ νέου
διακοπή αυτών, λαμβανομένων υπόψη των παραπάνω
εξαιρέσεων.
4. Οι διασκέψεις, καθώς και η διεκπεραίωση οποιασδήποτε ενέργειας, που αφορά στη λειτουργία των δικα-
στικών υπηρεσιών και των εισαγγελιών γίνονται, εφόσον
είναι εφικτό, εξ αποστάσεως με τη χρήση τεχνολογικών
μέσων. Προς διευκόλυνση της ενημέρωσης διαδίκων,
μαρτύρων και συνηγόρων, η κατά την περ. ε' της παρ. 2
και την παρ. 3 διακοπή της δίκης και ο ορισμός νέας δικασίμου γνωστοποιούνται από τον γραμματέα της έδρας
στον Δικηγορικό Σύλλογο της έδρας του Δικαστηρίου
της Περιφερειακής Ενότητας Ξάνθης και, αν το Δικαστήριο διαθέτει ιστοσελίδα, αναρτάται και σε αυτήν.
5. Οι διατάξεις του παρόντος εφαρμόζονται και στο
Στρατοδικείο Ξάνθης.
Άρθρο Δεύτερο
Η παρούσα απόφαση ισχύει από την 22α.6.2020 έως
την έναρξη των δικαστικών διακοπών, ήτοι έως και τις
15.7.2020.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 20 Ιουνίου 2020
Οι Υπουργοί
Εθνικής Άμυνας
Υγείας
ΝΙΚΟΛΑΟΣ
ΒΑΣΙΛΕΙΟΣ ΚΙΚΙΛΙΑΣ
ΠΑΝΑΓΙΩΤΟΠΟΥΛΟΣ
Δικαιοσύνης
ΚΩΝΣΤΑΝΤΙΝΟΣ ΤΣΙΑΡΑΣ

[Source: 20200202456.pdf | Tokens: 5177]